Here is a page extracted from Wikipedia that may contain CSS, HTML, and a lot of unformatted text.

Title: Alconchel de Fariza
Content: Este articlo tracta sobre Alconchel de Fariza, municipio d'a provincia de Zaragoza. Ta atros emplegos d'o toponimo Alconchel, veyer Alconchel (desambigación).

Alconchel de Fariza (Alconchel de Ariza en castellano) ye un municipio aragonés d'a provincia de Zaragoza situato en a comarca d'a Comunidat de Calatayú y partiu chudicial de Calatayú. Pende de l'arcipestrau de l'Alto Xalón en a diocesi de Tarazona y de l'archidiocesi de Zaragoza.

A suya población ye de 96 habitants (2009), en una superficie de 34,80 km² y una densidat de población de 2,76 hab/km².

Cheografía 
Alconchel de Fariza ye situato amán d'o río Canyada de Torrefermosa, a l'ueste d'a sierra de Solorio, a 896 metros d'altaria sobre o livel d'a mar y a una distancia de 158 km d'a ciudat de Zaragoza, a capital d'a suya provincia y d'Aragón.

Nombre 
Alconchel ye d'etimolochía mozarabe, con l'articlo arabe "al" aglutinato, (ye doncas un toponimo mozarabe plegato a traviés de l'arabe) y provién d'o latín CONCILIUM, con palatalización d'a -CI- en che, y perduga d'a -o final derivata de U, estando un equivalent etimolochico de l'aragonés "concello".
CONCILIU > *Conchello > *Conchel.

Demografía

Administración

Reparto de concellers

Alcaldes

Molimentos 
 Ilesia de Nuestra Sinyora de la Lait d'Alconchel de Fariza, una ilesia d'os sieglos XVI-XVII en estilo gotico-renaixentista, con cuantos retablos d'os sieglos XVI-XVIII.

Fiestas 
 Sant Blas, 3 de febrero.
 Romería ta l'ermita de Sant Pascual Bailón, en mayo, con actuación d'una colla de danzants.
 Sant Pascual, 17 de mayo.
 Sant Roque, 16 d'agosto.

Veyer tamién 
 Lista de municipios de Zaragoza.

Vinclos externos 

Localidaz d'a diocesi de Tarazona en a Comunidat de Calatayú